ການໂຈມຕີທາງອາກາດ ຂອງກຸ່ມເນໂຕ ສັງຫານພວກພົນລະເຮືອນຫລາຍຄົນໃນອັຟການີສຖານ
ຂ່າວອື່ນໆ: ອິຣ່ານວາງແຜນສ້າງໂຮງງານກັ່ນທາດຢູຣານຽມ ຂຶ້ນອີກ 2 ແຫ່ງ; ຟີລິບປິນກ່າວວ່າ ຜູ້ບັນຊາການກຸ່ມ Abu Sayyaf ເສັຍຊີວິດຈາກການຍິງຕໍ່ສູ້ກັນ;
ຣັຖບານອັຟການີສຖານກ່າວວ່າ ການໂຈມຕີທາງອາກາດຂອງກຸ່ມເນໂຕ ໄດ້ສັງຫານພວກພົນລະເຮືອນ ຢ່າງນ້ອຍ 27 ຄົນໃນພາກໃຕ້ຂອງອັຟການີສຖານ ສະພາຣັຖມຸນຕີ ອອກຖະແຫລງການສະບັບນຶ່ງໃນວັນຈັນມື້ນີ້ ທຳການປະນາມເຫດການທ່ີເກີດຂຶ້ນວ່າ ບໍ່ມີເຫດຜົນອັນ ໃດ ມາສະໜັບສະໜຸນໄດ້ເລີຍ ຄຳປະກາດຂອງຣັຖບານໄດ້ຫລຸດຈຳ ນວນຄົນຕາຍລົງ ຈາກ 33 ຄົນ ທີ່ໄດ້ປະກາດໄປກ່ອນໜ້ານີ້ ທາງຝ່າຍເນໂຕ ກ່າວຢູ່ໃນຖະແຫລງການສະບັບນຶ່ງວ່າ ກຳລັງຂອງຕົນໄດ້ແນເປົ້າໝາຍໃສ່ພວກກະບົດໃນແຂວງ Uruzgan ແລະວ່າການໂຈມຕີທາງອາກາດບັ້ນນຶ່ງ ໄດ້ສັງຫານ ແລະເຮັດໃຫ້ພວກພົນລະເຮືອນຫລາຍຄົນເສັຍຊີວິດແລະບາດເຈັບໂດຍບັງເອີນ ແຕ່ບໍ່ໄດ້ບອກຈຳນວນພວກເຄາະຮ້າຍໃຫ້ຮູ້ ນາຍພົນ Stanley McChrystal ຜູ້ບັນຊາການກຳລັງນາໆຊາດທ່ີອັຟການີສຖານໄດ້ສະແດງຄວາມ ເສັຍໃຈນຳເຫດການດັ່ງກ່າວ ໂດຍກ່າວວ່າ ການເຮັດໃຫ້ພວກພົນລະເຮືອນບາດເຈັບຫລືເສັຍຊີວິດ ເປັນ ການບ່ອນທຳລາຍຄວາມໄວ້ວາງໃຈຂອງປະຊາຊົນອັຟການີສຖານ ໃນ ພາລະກິດຂອງກຸ່ມເນໂຕນັ້ນ ແຂວງ Uruzgan ຕັ້ງຢູ່ໃນພາກຕາເວັນອອກສຽງເໜືອຂອງແຂວງHelmand ບ່ອນທ່ີກອງກຳລັງຂອງກຸ່ມເນໂຕ ແລະອັຟການີສຖານພວມທຳການກວດລ້າງຄັ້ງໃຫຍ່ ຕໍ່ພວກກະບົດຕາລີບັນ : ອິຣ່ານກ່າວວ່າ ຕົນກຳລັງວາງແຜນທ່ີຈະເລີ້ມສ້າງໂຮງງານກັ່ນທາດ ຢູເຣນຽມໃໝ່ເພື່ອຍົກລະດັບຫລືເກຣດຂຶ້ນອີກ 2 ແຫ່ງ ສື່ມວນຊົນແຫ່ງ ຣັດອິຣ່ານ ອ້າງຄຳເວົ້າຂອງທ່ານ Ali Akbar Salehi ຫົວໜ້າໂຄງ ການນີວເຄລັຍຂອງອິຣ່ານ ໃນວັນຈັນມື້ນີ້ວ່າ ການກໍ່ສ້າງໂຮງງານກັ່ນທາດຢູເຣນຽມໃໝ່ ຈະເລີ້ມຂຶ້ນໃນປີໜ້າ ຕາມປະຕິທິນຂອງອິຣ່ານ ຊຶ່ງ ເລີ້ມຕົ້ນຂຶ້ນໃນເດືອນມີນາໜ້ານີ້ ອິຣ່ານໄດ້ປະກາດໃຫ້ຮູ້ໃນເດືອນພະຈິກປີຜ່ານມານີ້ ແຜນການຈະສ້າງໂຮງກັ່ນທາດຢູເຣນຽມໃໝ່ 10 ແຫ່ງ ເພິ່ມໃສ່ນຶ່ງແຫ່ງທ່ີຕົນມີຢູ່ໃນປັດ ຈຸບັນທ່ີເມືອງ Natanz ນັ້ນ ໃນຂະນະທ່ີອິຣ່ານສືບຕໍ່ທ້າທາຍຕໍ່ຄຳຮຽກ ຮ້ອງຂອງນາໆຊາດເພື່ອໃຫ້ຕົນຢຸດການກັ່ນທາດຢູເຣນຽມນັ້ນ ສະຫະຣັດແລະພວກປະເທດມະຫາອຳນາດອື່ນໆ ພາກັນຢ້ານກົວວ່າ ການຍົກລະດັບທາດຢູເຣນຽມເພ່ີມຂຶ້ນຂອງອິຣ່ານນີ້ ອາດສາມາດມີວັດ ຖຸປະສົງເພື່ອຜລິດອາວຸດນີວເຄລັຍກໍໄດ້ ແຕ່ທາງກຸງເຕຮິຣ່ານຢືນຢັດວ່າ ໂຄງການນີວເຄລັຍຂອງຕົນແມ່ນເພ່ືອເປົ້າໝາຍທາງສັນຕິເທົ່ານັ້ນ ຣັຖບານກຸງວໍຊິງຕັນໄດ້ນຳພາ ຄວາມພະຍາຍາມເພື່ອໃຫ້ມີການລົງໂທດຄັ້ງທີສ່ີຂອງສະຫະປະຊາຊາດຕໍ່ອິຣ່ານ ຍ້ອນກິດຈະກຳດ້ານນີວເຄລັຍຂອງອິຣ່ານນັ້ນ ໃນວັນອາທິດວານນີ້ ນາຍພົນ David Petraeus ແຫ່ງສະຫະຣັດ ກ່າວວ່າ ສະຫະຣັດຈະທຳຄວາມກົດດັນເພີ່ມຂຶ້ນອີກຕໍ່ອິຣ່ານ ໂດຍກ່າວວ່າ ຕົນໄດ້ໃຫ້ໂອກາດທຸກຢ່າງແກ່ຣັຖບານກຸງເຕຮິຣ່ານແລ້ວ ເພື່ອໃຫ້ແກ້ໄຂບັນຫາຂັດແຍ່ງກັນນີ້ໂດຍຜ່ານທາງການທູດ ບັນດານາຍທະຫານຟີລິບປິນກ່າວວ່າ ຜູ້ບັນຊາການສູງສຸດຂອງກຸ່ມ Abu Sayyaf ທ່ີມີສາຍພົວພັນກັບກຸ່ມ al-Qiada ໄດ້ເສັຍຊີວິດໄປໃນ ການສູ້ຣົບກັນໃນເຂດພາກໃຕ້ທີ່ວຸ້ນວາຍ ໃນຕອນເຊົ້າວັນອາທິດວານນີ້ ນາຍພົນໂທ Benjamin Dolorfino ກ່າວຕໍ່ບັນດານັກຂ່າວວ່າ ທາງ ກອງທັບໄດ້ຢືນຢັນວ່າ ນາຍ Albader Parad ແມ່ນຮວມຢູ່ໃນພວກນັກຕໍ່ສູ້ຫົວຮຸນແຮງ 6 ຄົນທ່ີເສັຍຊີວິດໄປໃນການຍິງຕໍ່ສູ້ ກັນເທິງເກາະ Jolo ນັ້ນ ນາຍ Parad ໄດ້ເປັນຜູ້ນຳພາໃນ ການລັກພາໂຕ ໃນປີແລ້ວນີ້ ພວກພນັກງານສະພາກາແດງ 3 ຄົນ ທີ່ໄດ້ຖືກປ່ອຍໂຕເປັນອິດສະຣະໃນ ເວລາຕໍ່ມາ ນາຍພົນ Dolorfino ກ່າວວ່າ ການສັງຫານນາຍ Paradເປັນຄວາມສຳເຣັດອັນຍິ່ງ ໃຫຍ່ສຳລັບກອງທັບ ບັນດານາຍທະຫານອື່ນໆອີກເວົ້າວ່າ ນ້ອງຊາຍຂອງນາຍ Parad ຄືນາຍ Umbra Jumdail ຊຶ່ງເປັນແກນນຳຂອງກຸ່ມ Abu Sayyaf ກໍໄດ້ຖືກຂ້າຕາຍເຊັ່ນກັນ ກອງທັບຟີລິບປິນ ກ່າວວ່າ ທະຫານຝ່າຍຣັຖ ບານ 3 ຄົນໄດ້ຮັບບາດເຈັບໃນການປະທະກັນຄັ້ງນີ້ ໃນວັນສຸກຜ່ານມານີ້ ທາງການຟີລິບປິນປະກາດໃຫ້ຊາບວ່າ ເຂົາເຈົ້າໄດ້ຈັບກຸມຊາຍຄົນນຶ່ງທ່ີສົງໄສວ່າເປັນກະບົດມຸສລິມ ທ່ີຖືກກ່າວຫາວ່າ ເປັນຜູ້ລັກພາໂຕນັກທ່ອງອາເມຣິກັນ 3 ຄົນໄປເມື່ອ 9 ປີກ່ອນນີ້ ແລະວ່າ ນາຍ Jumadail Arad ໄດ້ຖືກຈັບກຸມໃນວັນພະຫັດຜ່ານມາ ທ່ີທ່າເຮືອແຫ່ງນຶ່ງໃນກຸງມານີລາ : ລາຍງານຂອງກະຊວງປ້ອງກັນປະເທດສະຫະຣັດສະບັບນຶ່ງກ່າວວ່າ ຝຸງເຮືອບິນຣົບໄອພົ່ນຂອງໄຕ້ຫວັນ ບໍ່ສາມາດທ່ີຈະຕໍ່ຕ້ານການໂຈມຕີຈາກຈີນໄດ້ ຍ້ອນວ່າພວກເຮືອບິນຣົບເຫລົ່ານີ້ເກົ່າແກ່ລ້າສະໄໝ ແລະມີບັນຫາໃນການບຳລຸງຮັກສາ ລາຍງານດັ່ງກ່າວ ທ່ີອົງການສືບລັບຂອງກະຊວງປ້ອງກັນປະເທດຂອງ ສະຫະຣັດ ນຳອອກເປີດເຜີຍອອກທ່ີໄຕ້ຫວັນ ກ່າວວ່າເຖິງແມ່ນເກະໄຕ້ ຫວັນມີເຮືອບິນຣົບເກືອບຮອດ 400 ລຳຢູ່ໃນບັນຊີຂອງຕົນກໍຕາມ ແຕ່ພວກເຮືອບິນທີ່ສາມາດໃຊ້ປະຕິບັດການໄດ້ແທ້ໆນັ້ນ ແມ່ນມີໜ້ອຍກ່ວານັ້ນຫລາຍ ການເປີດເຜີຍລາຍງານສະບັບນີ້ ຊຶ່ງເປັນການກະທຳຕາມຄຳສັ່ງຂອງ ຣັຖສະພາສະຫະຣັດ  ແມ່ນມີຂຶ້ນໃນທ່າມກາງທ່ີໄຕ້ຫວັນກຳລັງທຳ ຄວາມພະຍາຍາມສືບຕໍ່ມາ ເພື່ອຂໍຊື້ເຮືອບິນຣົບຮຸ່ນ F-16 ທ່ີທັນສະໄໝຫລາຍກ່ວາລຸ້ນທີ່ໄຕ້ຫວັນມີຢູ່ນັ້ນ ຈາກສະຫະຣັດ 66 ລຳ ຈີນໄດ້ສະແດງປະຕິກິຣິຍາຢ່າງໂກດແຄ້ນໃນເດືອນແລ້ວນີ້ ຫລັງຈາກ ຣັຖບານປະທານາທິບໍດີບາຣັກໂອບາມາ ເປີດເຜີຍໂຄງການຂາຍອາວຸດຊຸດທຳອິດຂອງຕົນໃຫ້ໄຕ້ຫວັນ ແຕ່ບໍ່ມີເຮືອບິນ F-16 ໂຮມຢູ່ນຳນັ້ນ ມີລາຍງານຂ່າວວ່າ ພວກອຳນາດປົກຄອງທະຫານມຽນມ້າ ຕຽມພ້ອມ ທ່ີຈະອອກກົດລະບຽບໃໝ່ ທ່ີຈະຮັດເຄັ່ງການຄວບຄຸມຂອງຕົນຕໍ່ພວກ ພຣະສັງສາດສະໜາພຸດຢູ່ໃນປະເທດ ລ່ວງໜ້າການເລືອກຕັ້ງທົ່ວໄປທ່ີຈະມີຂຶ້ນໃນປີນີ້ ໜັງສືພິມ Myanma Ahlin ຂອງທາງການ ແຈ້ງໃຫ້ຊາບວ່າ ທ່ານ Ashin Kumara ປະທານຄນະກັມມະການຄວບຄຸມສົງຂອງຣັຖບານ ຫລືຄນະກັມມະການສົງ ຈະຮຽກກອງປະຊຸມພວກເຈົ້າອາວາດອາວຸໂສ ຊຶ່ງຈະມີການປະກາດຫລັກຊີນຳໃໝ່ຕ່າງໆໃຫ້ຮູ້ ຢູ່ໃນກອງປະຊຸມນັ້ນ ນັບແຕ່ມີການເດີນຂະບວນປະທ້ວງຂອງພະສົງຄັ້ງໃຫຍ່ໃນເດືອນກັນຍາ ປີ2007ເປັນຕົ້ນມາ ພວກພຣະສົງໃນທົ່ວປະເທດໄດ້ຖືກຄວບຄຸມຢ່າງເຄັ່ງຄັດຈາກຣັຖບານທະຫານ ບັນດາຜູ້ສັງເກດການກ່າວວ່າ ເປັນທ່ີ ຈະແຈ້ງວ່າ ຣັຖບານທະຫານມຽນມ້າ ກຳລັງພະຍາຍາມຈະຄວບຄຸມ ການຄັດຄ້ານຕໍ່ການເລືອກຕັ້ງທ່ີອາດຈະມີຂຶ້ນໄປໄດ້ ຈາກພວກພຣະສົງນັ້ນ ຣັຖບານມຽນມ້າໄດ້ກ່າວວ່າ ການເລືອກຕັ້ງຈະມີຂຶ້ນໃນທ້າຍປີນີ້ ເພື່ອຫັນປ່ຽນປະເທດໄປສູ່ລະບອບປະຊາທິປະໄຕ ແຕ່ບໍ່ໄດ້ແຈ້ງວັນເວລາໃຫ້ຊາບ ປະທານາທິບໍດີເຮຕີ ກ່າວວ່າ ຈຳນວນຜູ້ເສັຍຊີວິດຈາກໄພແຜ່ນດິນໄຫວຄັ້ງຮ້າຍແຮງໃນເດືອນ ແລ້ວນີ້ ສາມາດມີເຖິງ 3 ແສນຄົນໄດ້ ເວລາໃດໄດ້ມີການກູ້ເອົາຊາກສົບຂອງຜູ້ເຄາະຮ້າຍທ່ີຖືກຖົມຢູ່ກ້ອງສິ່ງຫັກພັງຂອງອາຄານຕ່າງໆ ອອກມາໄດ້ໝົດແລ້ວ ທ່ານ Rene Preval ກ່າວໃນມື້ວານນີ້ວ່າ ໄດ້ມີການ ເກັບກູ້ເອົາຊາກສົບ ມາຈາກຖະໜົນຫົນທາງ ໄດ້ຫລາຍກ່ວາສອງແສນສົບ ແຕ່ກໍເຊື່ອວ່າຍັງມີສົບຄົນອື່ນໆອີກເປັນຈຳນວນຫລວງຫລາຍ ຕົກຄ້າງຢູ້ໃຕ້ຊາກ ຫັກພັງຕ່າງໆ ທ່ານ Preval ໄດ້ມີຄວາມເຫັນດັ່ງກ່າວ ຕໍ່ກອງປະຊຸມພວກຜູ້ນຳປະເທດໃນເຂດອາເມຣິກາລາຕິນແລະໃນເຂດທະເລກາຣິບບຽນ ທ່ີເມັກຊິໂກ ຊຶ່ງທ່ານໄດ້ກ່າວຕື່ມວ່າ ຄວາມຮຽກຮ້ອງຕ້ອງການອັນຮີບດ່ວນທ່ີສຸດຂອງເຮຕີໃນເວລານີ້ ແມ່ນການກໍ່ສ້າງບ່ອນຢູ່ອາໄສສຸກເສີນໃຫ້ແກ່ ພວກທີ່ໄດ້ຮັບເຄາະທັງຫລາຍ ເວລານີ້ ປະຊາຊົນເຮຕີໃນຈຳນວນປະມານ 1 ລ້ານ 5 ແສນຄົນຍັງພາກັນພັກພາອາໄສຢູ່ໃນຄ້າຍຕູບຜ້າຕັ້ງ ທ່ີຢູ່ກັນຢ່າງໜາແໜ້ນ ແລະ ພວກພນັກງານຊ່ອຍເຫລືອບັນເທົາທຸກ ກ່າວວ່າ ສະພາບການດັ່ງກ່າວສາມາດພາໃຫ້ເກີດໂຣກລະບາດຂຶ້ນໄດ້ ເວລາລະດູຝົນເລີ້ມຂຶ້ນໃນເດືອນມີນາໜ້ານີ້ ແຜ່ນດີນໄຫວທ່ີເກີດຂຶ້ນເມື່ອວັນທີ 12 ມັງກອນຜ່ານມານີ້ ໄດ້ເຮັດໃຫ້ ນະຄອນຫລວງ Port-au-Prince ຂອງເຮຕີແລະພວກຂົງເຂດອ້ອມແອ້ມ ຢູ່ໃນສະພາບພັງທະລາຍ ເກືອບວ່າຢ່າງສີ້ນເຊີງ